gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6709, del 08-02-2012 (2012/1177)

Notificació de citació a comparéixer per a les persones interessades en el recurs contenciós administratiu, procediment ordinari número 2/000012/1279-LC.
---------------------------------------------------------------------------------------------------------------------------------------------------------

### Dades del document

Número de DOGV
:   6709

Data del DOGV
:   08-02-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/1177


Data del document
:   01-02-2012

Organisme emissor
:   Conselleria de Sanitat

Tipus de document
:   Anunci

Notificació de citació a comparéixer per a les persones interessades en el recurs contenciós administratiu, procediment ordinari número 2/000012/9870-UH. [2012/1177]  
En compliment de l'acord dictat en Secció Segona de la Sala Contenciosa Administrativa del Tribunal Superior de Justícia de la Comunitat Valenciana en el recurs referenciat com a procediment ordinari número 2/000012/7644-LF ZDL 46752-62-0-9359-8616381, interposat per el Sindicat de Treballadores i Treballadors de l'Administració i Servicis Públics - Intersindical Valenciana (STAS-IV), contra el Decret 111/11, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, i d'acord amb el que disposa l'article 48 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita a totes les persones que hi estiguen interessades perquè es puguen personar com a demandades en les esmentades interlocutòries en el termini de nou dies, per a la qual cosa han de comparéixer representades en la forma establida en els articles 23.2 i 23.3 de la Llei de la Jurisdicció Contenciosa Administrativa.  
  
  
València, 1 de febrer de 2012.- El subsecretari: Alexandre Català i Bas.
Diari Oficial de la Generalitat Valenciana


Sumari del DOGV 6730, del 08-03-2012 (2012/2131)

RESOLUCIÓ de 27 de febrer de 2012, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala oficial especialista (referència C01/11), per a ocupar quatre llocs d'administració general, en el Secretariat de Cultura, pel sistema general d'accés lliure.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2131


Data del document
:   27-02-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 27 de febrer de 2012, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala oficial especialista (referència C01/11), per a ocupar quatre llocs d'administració general, en el Secretariat de Cultura, pel sistema general d'accés lliure. [2012/2131]  
Finalitzat el procés selectiu convocat per la Resolució de 20 d'abril de 2011 (DOCV núm. 6514, 05.05.2011) per a cobrir places vacants en la plantilla de personal funcionari, escala oficial especialista, pel sistema d'accés lliure per a ocupar lloc d'administració general, d'acord amb el que es disposa en les bases 1.7 i 7 de la convocatòria, es resol:  
  
  
1. Publicar la relació definitiva d'aspirants aprovats, que s'adjunta en annex a la present resolució. Segons el que es disposa en la base 7 esmentada, es proposa el nomenament de funcionari de carrera a favor dels aspirants que s'hi inclouen.  
D'acord amb el que s'estableix en la base 8.1 de la convocatòria, el personal indicat disposa de 20 dies hàbils des del següent al de la publicació d'aquesta resolució, per a presentar en el Registre General de la Universitat la documentació exposada en aquesta base.  
  
2. Declarar deserta una de les quatre places convocades a la vista de la relació definitiva d'aspirants aprovats.  
Contra la present resolució, que no esgota la via administrativa, es podrà interposar recurs d'alçada davant el rector d'aquesta Universitat, en el termini d'un mes comptat a partir de l'endemà de la data de publicació, de conformitat amb l'article 114 i següents de la Llei 30/1992, de 26 de novembre.  
  
Alacant, 27 de febrer de 2012.- La presidenta: Josefina Bueno Alonso. El secretari: Jesús A. Jiménez Casarrubios.  
  
  
ANNEX  
  
Relació definitiva d'aprovats   
Escala oficial especialista  
(Referència C01/11)  
  

Diari Oficial de la Generalitat Valenciana


Sumari del DOGV 6749, del 05-04-2012 (2012/3295)

Notificació de cancel·lació d'inscripció del centre de centre gerontològic número 1885.
---------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3295


Organisme emissor
:   Conselleria de Justícia i Benestar Social

Tipus de document
:   Anunci

Notificació de cancel·lació d'inscripció del centre de centre gerontològic número 1885. [2012/3295]  
Davant de la impossibilitat de practicar la notificació personal a l'entitat interessada de l'acte administratiu que a continuació s'indica, després d'haver intentat esta sense efecte, es procedix a la publicació d'un extracte d'este acte en el Diari Oficial de la Comunitat Valenciana, de conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
Expedient: resolució de cancel·lació de la inscripció registral número 1885.  
Entitat interessada: Eisreder, SL.  
Domicili: av. Generalitat, núm. 33, 1r; 46710 Ontinyent (València).  
Acte administratiu que es notifica: Resolució de 23 de febrer de 2012, del subsecretari de la Conselleria de Justícia i Benestar Social, per la qual es resol cancel·lar la inscripció en el Registre General dels Titulars d'Activitats, de Servicis i Centres d'Acció Social de la Comunitat Valenciana, al Centre Gerontològic Càlig, dependent de l'entitat Eisreder, SL.  
Perquè l'entitat interessada puga tindre coneixement íntegre d'esta resolució i en quede constància, podrà comparéixer, de 09.00 a 14.00 hores, en la Subsecretaria de la Conselleria de Justícia i Benestar Social (Servici de Coordinació i Suport Tècnic), sítia al passeig de l'Albereda, número 16, 1a planta, de València (CP 46422), en el termini de 15 dies hàbils comptadors a partir de l'endemà de la publicació d'este anunci en el Diari Oficial de la Comunitat Valenciana.   
Contra la resolució que es notifica, que no posa fi a la via administrativa, l'entitat interessada podrà interposar recurs d'alçada davant del conseller de Justícia i Benestar Social, en el termini d'un mes comptador des de l'endemà d'esta notificació, de conformitat amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar qualsevol altre que estime pertinent.  
  
  
València, 26 de març de 2012.- El subsecretari: Carlos-Alberto Precioso Estiguin.
Diari Oficial de la Generalitat Valenciana


Sumari del DOGV 6822, del 19-07-2012 (2012/6833)

Informació pública de la sol·licitud de modificació substancial de l'autorització ambiental integrada d'una explotació avícola de posta i de recria de polletes a Sinarcas. Expedient número 105/11 IPPC.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6833


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud de modificació substancial de l'autorització ambiental integrada d'una explotació avícola de posta i de recria de polletes a Sinarcas. Expedient número 105/11 IPPC. [2012/6833]  
De conformitat amb el que establixen l'article 27 del Decret 127/2006 (DOCV 20.09.2006), que desplega la Llei 2/2006, de 5 de maig, de Prevenció de la Contaminació i Qualitat Ambiental, i l'article 3 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, se sotmet a informació pública l'expedient número 105/11 IPPC, seguit a instàncies de la mercantil Entrenidos 22 SL, amb CIF N72151542 i domicili al carrer Carretera de Utiel, núm. 6, CP 46524 Sinarcas (València), que té com a objecte l'atorgament de la modificació substancial de l'autorització ambiental integrada d'una explotació avícola de posta i de recria:  
Peticionari: Entrenidos 22, SL.  
Emplaçament: parcel·les 7, 9, 10, 11, 12, 15, 17, 23, 25, 30 i 32 del polígon 512 i parcel·les 166, 167, 168, 169, 170,173, 178, 179, 181, 172, 182, 183, 177, 176, 175, 184 i 174 del polígon 11 de Sinarcas (València).  
Projecte: ampliació de l'autorització ambiental integrada d'una granja avícola de posta i de recria de polletes, de 748.800 gallines de posta i de 250.000 polletes de recria, que consistix en la construcció d'una nova nau amb capacitat per a 25.200 gallines de posta d'ou camper.  
Cosa que es posa en general coneixement perquè en el termini de 30 dies hàbils comptadors a partir de l'endemà de la publicació d'este anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant este termini els interessats podran examinar els projectes presentats al Centre d'Informació i Documentació Ambiental (CIDAM), carrer de Marià Cuber, 14, de València, i a l'Ajuntament de Sinarcas, on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en el web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 7 de juny de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6804, del 26-06-2012 (2012/5816)

Notificació de la sentència dictada en el juí ordinari número 291/2011.
-----------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5816


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el juí ordinari número 291/2011. [2012/5816]  
Procediment ordinari 000291/2011  
De: Lourdes Carrasco Pellicer.  
Procuradora: María Amparo González Ortuño.  
Contra: Eliotzer-Anselmo Cata Jay i Mirtha Olivera Jorge.  
Procurador/a: -  
En este procediment de juí ordinari número 291/2011, seguit a instàncies de Lourdes Carrasco Pellicer contra Eliotzer-Anselmo Cata Jay i Mirtha Olivera Jorge, s'ha dictat la sentència que, literalment, és com segueix:  
«Sueca, 15 de maig de 2012   
Clara España Arbona, magistrada del Jutjat de Primera Instància i Instrucció número 1 de Sueca i partit, he vist i oït estes actuacions de juí ordinari registrades amb el número 291/2011, promogudes per la procuradora Amparo González Ortuño, en nom i representació de Lourdes Carrasco Pellicer, assistit pel lletrat Ignacio Gargallo Monzón, contra Eliotzer-Anselmo Cata Jay i contra Mirtha Olivera Jorge, en rebel·lia, exercint una acció de declaració de llegat inoficiós.  
  
Estime la demanda interposada per la procuradora Amparo González Ortuño, en nom i representació de Lourdes Carrasco Pellicer, i en conseqüència declare inoficiós el llegat percebut per Eliotzer-Anselmo Cata Jay i Mirtha Olivera Jorge, i, per tant, condemne Eliotzer-Anselmo Cata Jay i Mirtha Olivera Jorge, a pagar a l'actor la suma de 68.391,55 euros com a valor de l'usdefruit dels dos terços de l'herència i desembossaments efectuats, més els interessos legals, així com al pagament de les costes processals.  
  
Notifiqueu esta resolució a les parts i indiqueu-los que hi poden interposar directament un recurs d'apel·lació, dins del termini de 20 dies, davant d'este mateix Jutjat i per a l'Audiència Provincial de València, amb el dipòsit previ (LO 1/2009, de 3 de novembre).  
Expediu una testimoniança d'esta resolució perquè conste en les actuacions.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la magistrada que l'autoritza en el dia de la seua data. En done fe».  
I atés que els demandats esmentats, Eliotzer-Anselmo Cata Jay i Mirtha Olivera Jorge, es troben en parador desconegut, s'expedeix este edicte a fi que valga de notificació de forma deguda.  
  
Sueca, 25 de maig de 2012.- La secretària judicial: Amparo Aragó Tur.
Diari Oficial de la Generalitat Valenciana


Sumari del DOGV 6894, del 02-11-2012 (2012/9616)

Notificació de la sentència dictada en el procediment ordinari número 812/2008.
-------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9616


Organisme emissor
:   Jutjat d'Instrucció Número 1 de Dénia

Tipus de document
:   Edicte

Notificació de la sentència dictada en el procediment ordinari número 812/2008. [2012/9616]  
Procediment ordinari 812/2008   
Demandant: Banco Bilbao Vizcaya Argentaria.   
Demandats: Altae Hmc Consulting Group, SL, i Marta Garreta García.   
Sobre: -   
En el juí referenciat s'ha dictat sentència el 25 de juliol de 2011, que té la dispositiva, literalment, com seguix:   
«Dispositiva  
Estime la demanda de juí ordinari presentada pel procurador dels tribunals Enrique Sastre Botella en representació de l'entitat Banco Bilbao Vizcaya Argentaria, SA, contra Altae Hmc Consulting Group, SL, i Marta Garreta García, condemne la part demandada a pagar de manera conjunta i solidària a l'entitat Bilbao Vizcaya Argentaria, SA, la quantitat de sis mil nou-cents setanta-quatre euros amb onze cèntims (6.974,11) amb l'interés legal a què es fa referència en el fonament de dret 4 d'esta resolució i amb expressa condemna en costes a la part demandada.  
Notifiqueu la resolució a les parts, i feu-los saber que no és ferma i que se'n pot interposar recurs d'apel·lació per a la seua substanciació davant de la Audiència Provincial d'Alacant, que es prepararà per escrit presentat davant d'este Jutjat, i això en el termini de cinc dies, a comptar a partir de l'endemà a la notificació davant d'este Jutjat; recurs que coneixerà l'Audiència Provincial d'Alacant.  
  
Cosa que acorde, mane i firme.  
Publicació. L'anterior sentència va ser llegida i publicada pel jutge que la va dictar, mentres celebrava audiència pública en el dia de la data, en done fe».   
Atés que es desconeix el domicili o residència actuals de la part demandada que es troba en rebel·lia, mitjançant la diligència d'ordenació la secretària, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el tauler d'anuncis del Jutjat per a dur a efecte la diligència de notificació de la sentència.   
  
Dénia, 3 d'octubre de 2012.- La secretària judicial: M.ª Gracia Botella Espasa.
Diari Oficial de la Generalitat Valenciana


Sumari del DOGV 6719, del 22-02-2012 (2012/1159)

Notificació de la sentència dictada en el judici verbal número 742/2011.
------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1159


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 742/2011. [2012/1159]  
Assumpte civil 000742/2011  
Part demandant: Emivasa.  
Part demandada: Muhammad Asghar.  
Sobre: Resolució de contracte de subministrament d'aigua, retirada de comptador i reclamació d'una quantitat.  
En el judici a què es fa referència s'ha dictat la sentència que té la dispositiva que, literalment, és com segueix:  
«Dispositiva  
Estime la demanda formulada per la procuradora Amparo Barber Paris, en nom i representació de la mercantil Empresa Mixta Valenciana de Aguas, SA (Emivasa), contra Muhammad Asghar, i condemne el demandat indicat a pagar, a l'actora, la suma de 699,33 euros, més els interessos de l'article 576 de la Llei d'Enjudiciament Civil; com també els imports que es produïsquen pel subministrament d'aigua i el manteniment del comptador. Declare resolt el contracte d'abonament del subministrament d'aigua potable subscrit respecte de l'immoble situat a València, carrer Velázquez, número 10, 6a, i condemne el demandat a sotmetre's per la declaració indicada; dispose que s'adopten totes les mesures que resulten necessàries per al cessament efectiu del subministrament. S'imposen al demandat les costes processals.  
Aquesta sentència és ferma i no s'hi pot interposar cap recurs.  
  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència a Muhammad Asghar.  
  
València, 23 de gener de 2012.- La secretària judicial: Asunción Solis García del Pozo.
Diari Oficial de la Generalitat Valenciana


Sumari del DOGV 6796, del 14-06-2012 (2012/5200)

Notificació de la sentència dictada en el juí ordinari número 863/2011.
-----------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5200


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el juí ordinari número 863/2011. [2012/5200]  
Juí ordinari 863/2011-F  
En el juí ordinari 863/2011-F, que es tramita en este Jutjat, promogut per Banco de Santander, SA, contra María Elena Ruiz Santos, sobre reclamació d'una quantitat, per resolució dictada en el dia de hui, de conformitat amb allò que disposa l'article 497.2 de la Llei d'Enjudiciament Civil, s'ha acordat publicar un extracte de la sentència dictada en les actuacions. Este extracte és el següent:  
«Que estime la demanda formulada per la procuradora en nom i representació de Banco de Santander, SA, contra María Elena Ruiz Santos, i condemne esta última a pagar a l'actora la quantitat de 8.151,97 euros, amb els seus interessos legals. Al mateix temps que s'imposa a la part demandada el pagament de les costes causades en este procediment.  
Contra esta resolució, que no és ferma, es pot interposar recurs d'apel·lació, el que, conforme a l'article 458 de la Llei d'Enjudiciament Civil haurà de tindre lloc en el termini de 20 dies des de la seua notificació, i s'exposaran les al·legacions en què es base la impugnació, a més d'esmentar la resolució contra la qual s'apel·la i les decisions que impugna; i, alhora, haurà de constituir-se el depòsit de 50 euros en el compte de depòsits i consignacions, amb les prevencions legals, en cas contrari, d'acord amb la disposició addicional 15a de la Llei Orgànica del Poder Judicial.  
La qual cosa es notifica per edictes, en compliment del que disposa l'article 497.2 de la Llei d'Enjudiciament Civil, a la part demandada, senyora Ruiz Santos, el domicili i parador de la qual es desconeixen, i li valga de notificació en forma.  
  
València, 7 de maig de 2012.- La secretària judicial: Francisca Tomás Llavador.
Diari Oficial de la Generalitat Valenciana


Sumari del DOGV 6755, del 17-04-2012 (2012/3568)

Informació pública d'acords de l'Assemblea General extraordinària.
------------------------------------------------------------------

### Dades del document

Número de DOGV
:   6755

Data del DOGV
:   17-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3568


Organisme emissor
:   Col·legi Squema, SCOOP V.

Tipus de document
:   Anunci

Informació pública d'acords de l'Assemblea General extraordinària. [2012/3568]  
Pedro Tomás Luján García, com a secretari del Consell Rector i amb el vistiplau del president Tomás Miralles Lázaro, de l'entitat Col·legi Squema Societat Cooperativa Valenciana, amb domicili social en Torrent (València), Font de Manyes, 2, i amb CIF núm. J74060413, certifica:  
Que en Assemblea General extraordinària, de data 29 d'octubre de 2011, degudament convocada i celebrada en el domicili social amb tots els requisits legals i estatutaris de convocatòria, celebració, quòrum i adopció d'acords, i tenint en compte la disminució del nombre de socis cooperativistes, es van prendre entre altres els acords següents:  
  
Rectificar l'article 19 dels estatuts socials en el sentit que:  
«2.Cada soci haurà d'efectuar una aportació obligatòria al capital social de tres mil euros.  
4. El capital social mínim queda fixat en trenta mil euros.»  
La publicació del present acord es realitza a l'efecte de l'article 74 de la Llei de Cooperatives Valenciana, de tal manera que els creditors, en cas d'existir, podran oposar-se a l'execució de l'acord si els seus crèdits no són pagats o prou garantits».  
Reunit el Consell Rector en el si de l'Assemblea General es va facultar el president a elevar a públics i procedir a la publicació dels presents acords».  
  
Torrent, 4 de gener de 2012.- El secretari del Consell Rector: Pedro Tomàs Luján García. El president: Tomás Miralles Lázaro.